cyanic-selkie/wikianc huggingface dataset:
Slaget om Wuhan
Sør for Yangtze-elven
Den 13. juni foretok japanerne en landgang som erobret Anqing, noe som signaliserte begynnelsen på slaget om Wuhan. På den sørlige bredden av Yangtze-elven plasserte den 9. kinesiske militærregion et regiment vest for Poyangsjøen, et annet regiment var stasjonert mellom Jiangxi og Jiujiang. Hovedstyrken i den japanske 11. armé angrep langs den sørlige elvebredden. Den japanske Namita-enheten gikk i land øst for Jiujiang den 23. juli. De kinesiske forsvarerne forsøkte å yte motstand, men de kunne ikke samtidig stoppe den 106. japanske divisjon og Jiujiang ble erobret 26. juli. Namita-enheten rykket østpå langs elven og gikk i land nordøst for Ruichang den 10. august og begynte å beleire byen. Den forsvarende 3. kinesiske armé ble forsterket med den 32. og stod fast. Da den 9. japanske divisjon grep inn i kampen var de kinesiske forsvarerne imidlertid utmattede, og Ruichang ble til slutt erobret den 24. juli. Den 9. divisjon og Namita-enheten fortsatte med å bevege seg østpå langs elven, mens 27. divisjon samtidig invaderte Ruoxi. Den kinesiske 30. armé og den 18. armé gjorde motstand langs Ruichang-Wuning-veien og i det nærliggende området, og situasjonen var fastlåst i flere måneder. 5. oktober, etter at den japanske 27. divisjon hadde tatt kontroll over Ruoxi, gikk de over til å angripe mot nordøst og erobret Xintanpu i Hubei den 18. oktober og begynte deretter å rykke frem mot Dazhi.
I mellomtiden møtte den japanske hæren og dens støtteflåte på elven som beveget seg østpå langs elven, motstand fra den forsvarende kinesiske 31. og 32. armégruppe vest for Ruichang. Da Matou by og Fuchikou (i Yangxin-distriktet) ble erobret, organiserte den 2. kinesiske armégruppe 6., 56., 75. og 98. armé sammen med 30. armégruppe for å styrke forsvaret av Yangxin-regionen. Slaget fortsatte inntil 22. oktober, da kineserne mistet hele Yangxin, Dazhi og Hubei by. Den japanske 9. divisjon og Namita-enheten nærmet seg nå Wuchang.
Wanjialing
Mot slutten av september rykket japanernes 123., 145., 147., 101. og 149. regiment fra 106. divisjon inn i Wanjialing-regionen vest for De'an. Den kinesiske generalen Xue Yue ga 4., 66. og 77. armé ordre om å omgå den japanske styrken i flanken. Den japanske 27. divisjon forsøkte å forsterke stillingen, men ble slått tilbake av den 32. kinesiske armé i Baisui Street, vest for Wanjialing. 7. oktober innledet den kinesiske hæren sitt avsluttende angrep mot de innesluttede japanske troppene. Slaget pågikk i tre dager, og alle japanske motangrep ble slått tilbake av kineserne. På grunn av deres isolasjon og mangel på forsyninger ble de fire japanske regimentene utslettet frem til 10. oktober. Kineserne kalte det Seieren ved Wanjialing (tradisjonell kinesisk: 万家岭大捷, forenklet kinesisk: 萬家嶺大捷, pinyin: Wànjīalîng Dàjíe).
Nord for Yangtze-elven
Nord for Yangtze-elven, angrep den 6. japanske divisjon fra 11. armé Taihu fra Anhui den 24. juli. Styrkene brøt gjennom de kinesiske 31. og 68. arméers forsvarslinjer 3. august og erobret regionene Taihu, Susong, Huangmei (i Hubei). Da japanerne fortsatte med å bevege seg vestpå, plasserte den 4. kinesiske armégruppe i 5. militærregion sin hovedstyrke i Guangji, Hubei og byen Tianjia for å fange opp japanerne. Den 11. armégruppe og den 68. armé fikk ordre om å forsvare linjen i Huangmei-regionen iherdig, mens 21., 26. og 29. armégruppe ble flyttet sørpå for å omringe japanerne.
Kineserne gjenerobret Taihu og Susong den 28. august. Med dette angrepet innledet 11. armégruppe og 68. armé motoffensiver, men de slo feil. De trakk seg tilbake til Guangji-regionen for å koordinere den fortsettende motstanden med kinesernes 26., 86. og 55. armé. 4. armégruppe ga ordre til 21. og 29. arme om å svinge rundt om japanerne nordøst for Huangmei, men de klarte ikke å stoppe japanerne. Guangji og Wuxue ble erobret. Deretter beleiret den japanske hæren fortet i Tianjia by. 4. armégruppe benyttet 2. armé til å forsterke 87. armés stilling og 26., 48. og 86. armé til å overgå japanerne. De ble imidlertid holdt nede av den overlegne japanske ildkraften og led store tap. Fortet i Tianjia by ble erobret den 29. og japanerne fortsatte angrepet. De erobret Huangpo 24. oktober og nærmet seg nå Hankou.
Dabiefjellene
Nord for Dabiefjellene plasserte 3. armégruppe i 5. militærregion 51. arme, 19. armégruppe og 77. armé i regionene Lu'an og Huoshan i Anhui. 71. armé ble stasjonert i Fujinfjellene i Gushi-regionen, som er en del av Henan. 2. armégruppe ble plassert i Shangcheng i Henan og Macheng i Hubei. 27. armégruppe og 59. armé ble plassert i regionen omkring Huang-elven, og 17. arme var i Xinyang-regionen for å organisere bygging av forsvarsstillinger.
Japanerne angrep i slutten av august med 2. armégruppe, som rykket fra Heifei via to forskjellige ruter. Den sørlige ruten for 13. divisjon brøt gjennom den kinesiske 77. armés forsvarslinje og erobret Huoshan og rettet seg mot Yejiaji. Den nærliggende 71. armé og 2. armégruppe brukte den eksisterende basen og gjorde hard motstand. Den japanske 13. divisjon ble overrasket og rekvirerte 16. divisjon som forsterkning. Den 16. september erobret japanerne Shang by. Forsvarerne trakk seg tilbake sør for Shang by, med tro på det strategiske passet i Dabiefjellene og fortsatte med å yte motstand. Den 24. oktober nærmet japanerne seg Ma by.
Den japanske styrken på den nordlige ruten bestod av 10. divisjon. De brøt gjennom den 51. kinesiske armés forsvarslinje og erobret Liuan 28. august. 6. september erobret de Gushi og fortsatte vestpå. Den kinesiske 27. armégruppe og 59. armé samlet seg i området ved Huang-elven for å organisere motstanden. Etter ti dager med kamper erobret japanerne Huang-elven den 19. september. 21. september gikk den 10. japanske divisjon gjennom den 17. kinesiske armégruppes base og erobret Luoshan. 2. japanske armégruppe brukte 3. divisjon som forsterkning og til å arbeide i koordinasjon med 10. divisjon om å angribe Xinyang. Den 6. oktober tok en japansk enhet en avstikker sørpå fra Xintang og tok kontroll over Liulin stasjon på Pinhan-jernbanen for å samarbeide med 22. armégruppe om angrepet på Wuhan.
Med dette hadde den japanske hæren fullført omringningen av Wuhan. Den kinesiske hæren, som håpet på å redde den nåværende styrken, ga opp byen. Japanerne erobret Wuchang og Hankou den 26. og erobret Hanyang den 27. oktober.
Bruk av kjemiske våpen
Ifølge Yoshiaki Yoshimi og Seiya Matsuno ga keiser Hirohito spesifikk tillatelse til bruk av kjemiske våpen mot kineserne. Under slaget om Wuhan overbragte Prins Kan'in keiserens ordre om å bruke giftgass i 375 forskjellige situasjoner fra august til oktober 1938, på tross av artikkel 23 i Haag-konvensjonen, artikkel 171 i Versaillestraktaten, artikkel V i Washingtontraktaten om bruk av undervannsbåter og giftgass i krigføringen og en resolusjon vedtatt av Folkeforbundet den 14. mai, som fordømte den japanske hærs bruk av giftgass.
Etterspill
Etter fire måneders voldsomme slag var den kinesiske marinen og flyvåpenet stort sett utryddet, og japanerne hadde okkupert Wuhan. Men størstedelen av den nasjone revolusjonshæren hadde overlevd, mens den japanske hæren var blitt betydelig svekket. De japanske håpene om en endelig avgjørelse i Wuhan før krigen ved å ødelegge størstedelen av den kinesiske hæren og tvinge dem til å gi etter, var ikke gått i oppfyllelse. Med flere slag omkring Changsha gled krigen i Kina inn i en fastlåst situasjon uten større japanske offensiver inntil Operasjon Ichigo i 1944.
22 (Sarah McTernan-sang)
«22» er en popsang fra 2019 som fremføres av den irske sangeren Sarah McTernan. Sangen ble valgt av den irske kringkasteren RTÉ til å representere Irland i Eurovision Song Contest 2019 i Tel Aviv i Israel. Tittelen «22» viser til husnummeret til ekskjæresten til sangens jeg-person.
Bakgrunn
Sangen er skrevet av den nederlandske låtskrivertrioen Janieck van de Polder, Marcia Sondeijker og Roel Rats. Sangen var en av 430 som ble sendt inn til den irske kringkasteren RTÉ for utvelgelse til Eurovision Song Contest 2019. RTÉ valgte «22» til landets bidrag, og valgte videre sangeren Sarah McTernan til å fremføre den i konkurransen. McTernan ble nummer tre i sesong 4 av The Voice of Ireland i 2015, men har ikke hatt noen større sangkarriere i Irland etter det.
I januar 2019 ble Irland trukket til å delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Irland hadde startnummer 2. Sangen endte imidlertid på sisteplass i semifinalen, og kvalifiserte seg dermed ikke til finalen lørdag 18. mai.
Flygegekkoer
Flygegekkoer er en slekt av gekkoer.
De fleste artene lever på Sundaøyene, men de finnes også i Indokina, og på Filippinene og Nikobarene. I likhet med mange andre dyr i regnskogene i dette området har de utviklet evnen til å glidefly fra tre til tre. De har skinnlapper langs kroppen, og en flat hale som gir økt bæreflate.
Ghada Hassine
Ghada Hassine (født 17. mai 1993) er en tunisisk vektløfter som konkurrerer i -69 kg. Hun representerte landet sitt under Sommer-OL 2012 i London, der hun kom på 10.-plass.
Kulturbrevet
Kulturbrevet var den alminnelige betegnelsen på en utredning med overskriften Vår kulturs fremtid, som en komité av ti nordmenn sendte den norske regjeringen i september 1945. Alle ti hadde hatt ledende posisjoner i norsk kultur- og samfunnsliv i mellomkrigstiden, og vært aktive i motstandskampen mot de tyske okkupasjonsmyndighetene under andre verdenskrig. Med Kulturbrevet ønsket de å bidra til at også gjenreisning av kulturlivet ble en prioritert oppgave i gjenoppbyggingen av Norge etter krigen.
Komiteen bak Kulturbrevet
Da Kulturbrevet ble utgitt i bokform i 1953 på Cappelen forlag, skrev Sigurd Hoel et forord der han presiserte at det var forlagsmannen Henrik Groth som hadde ført utredningen i pennen, men at det hadde vært konsensus om innholdet:"Dette brevet er i alt vesentlig skrevet av Henrik Groth, men forarbeidet besto av en lang rekke samtaler og diskusjoner. Alle gruppens medlemmer var enige i det som stod i brevet, og undertegnet det - noe som i seg selv har en viss interesse; en rekke politiske partier og og mange meningsbrytninger på kulturlivets område var nemlig representert i denne gruppen."De faste medlemmene av komiteen bak Kulturbrevet var (oppført i alfabetisk rekkefølge, på samme måte som i den trykte utgaven av utredningen):
Lepithrix
Utseende
Små til middelsstore, kraftige, hårete oldenborrer. På farge er de gjerne svarte med gul- eller rødaktige dekkvinger. Beina er kraftige som vanlig for Hopliinae.
Levevis
Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.
Utbredelse
Slekten er utbredt i Afrika.
Berningerus
Berningerus er en slekt av biller som tilhører den artsrike underfamilien Lamiinae i familien trebukker (Cerambycidae).
Utbredelse
Slekten er utbredt i Afrika nord til Egypt.
Knut Harald Sommerfeldt
Knut Harald Sommerfeldt (født 13. juli 1979) er en norsk tidligere friidrettsutøver fra Drammen som representerte IF Hellas.
Han vant fem NM-medaljer i fem forskjellige øvelser i perioden 2005–2008.
.mg
.mg er Madagaskars nasjonale toppnivådomene (ccTLD) for internett. Domenet administreres av organisasjonen Network Information Center Madagascar.
Registrering
Registreringer kan bli gjort på andre nivå (domenenavn.mg), men det er flere restriksjoner forbundet med registrering av slike domenenavn, og det er derfor mulig å registrere domenenavn på tredjenivå under følgende subdomener på andre nivå:
Eksterne lenker
סיומת אינטרנט Toppdomän
Grüß Gott
Grüß Gott er en hilsen, sjeldnere også en avskjedshilsen, som brukes i det overtyske språkområdet, særlig i katolske land. Hilsenen ble ivrig fremmet av den katolske geistlighet i det 19. århundre, og har lenge vært den vanligste form for hilsen i Syd-Tyskland, Østerrike og Sveits.
Den tilsvarende avskjedshilsenen er «behüt dich Gott» som i dagligtale blir forkortet til «b'hütich», er svært vanlig i Sydbayern og Østerrike.
Cruzeiro do Sul (Acre)
Cruzeiro do Sul er en kommune i delstaten Acre i nordregionen av Brasil.
Brasils kvinnelandslag i strandhåndball
VM i beachhåndball
Brasil deltok ved det første VM i beachhåndball som ble arrangert i 2004. Der kom de på 6.-plass. Russland vant dette mesterskapet.
Ved VM 2006 i Rio de Janeiro i Brasil vant Brasil mesterskapet. De vant alle sine kamper i gruppespillet, og slo ut Kroatia (2-1) i kvartfinalen og Bulgaria (2-1) i semifinalen. I finalen møtte de Tyskland, og Brasil vant finalen 2-0.
Panamerikamesterskapet i beachhåndball
Panamerikamesterskapet i beachhåndball er det regionale mesterskapet i beachhåndball, for land i Amerika, og mesterskapet er også kvalifisering for VM i beachhåndball.
Det brasilianske kvinnelaget fikk sølv ved Panamerikamesterskapet i beachhåndball 2004, bak Uruguay, men vant mesterskapet i både 2008 og 2012.
World Games
Ved World Games 2001 kom Brasils kvinnelandslag på 3.-plass. 4 år senere, ved World Games 2005, vant de gull, og ved World Games 2009 fikk de igjen bronse.
Vigo County
Vigo County er et fylke i den amerikanske delstaten Indiana. Her finner vi det store kullkraftverket kalt Wabash River kraftverk, som eies av Duke Energy.
Brasils kvinnelandslag i strandhåndball
World Games
Ved World Games 2013 slo de Kroatia 2-1 i finalen, og vant disse lekene for andre gang.
Nils Larsen Røed
Nils Larsen Røed (født 22. mai 1831, død 16. november 1912) var ordfører i Gjerstad i 12 år og med i kommunestyret i 34 år.
Han var bonde i 40 år etter å ha overtatt farsgården og kjøpmann i 43 år fra 1864-1907. Han var prestens medhjelper i 38 år, herredskasserer i 18 år, forlikskommissær i 16 år og medlem av amtsskolestyret i 18 år og amtsutvalget i fire år. I tillegg til å ofte være valgmann, var han varamann til Stortinget for Nedenes amt i flere perioder. I perioden 1886-88 møtte han sju dager som varamann for Ivar Guttormsen Fløistad.
Epitaciolândia
Epitaciolândia er en kommune i delstaten Acre i nordregionen av Brasil.
Friedrich Schlichtegroll
Adolf Heinrich Friedrich Schlichtegroll (født 8. desember 1765 i Waltershausen ved Gotha, død 4. desember 1822 i München) var en tysk filolog, numismatiker og arkeolog. Han var medlem av det bayerske vitenskapsakademi. Schlichtegroll var den første som forfattet en biografi over Mozart.
Hans korte (6 000 ord) skrift over Mozarts liv ble publisert i et bind med 12 dødsruner som Schlichtegroll skrev og kalte Nekrolog auf das Jahr 1791 (Nekrolog over 1791). Boken kom ut i 1793, to år etter Mozarts død.
Konspirasjonsteorier rundt månelandingene
Konspirasjonsteorier rundt månelandingene er påstander om at noen eller alle elementene av Apollo-programmets månelandinger var forfalsket av NASA og i noen tilfeller medlemmer av andre organisasjoner. Disse teoriene er varierte og kompliserte, men de fleste inneholder disse punktene:
En lang rekke kilder har publisert bevis mot konspirasjonen og en meningsmåling fra 1999 viste at 89 % av innbyggerne i USA trodde at landingen faktisk fant sted. Bare seks prosent mente at landingen ikke fant sted, mens fem prosent var usikre.
Grafikkortprodusenten Nvidia har rekonstruert månelandingsscenen i en fysisk korrekt 3D-modell. Resultatet stemmer overens med fotografiene fra Apollo 11-ferden, hva som tyder på at bildene fra 1969 er autentiske.
De ulike teoriene
Det har vært mange ulike og avanserte teorier om at månelandingene aldri fant sted. Ingen av disse teoriene forteller en fullstendig historie, men de peker snarere på gam eller inkonsekvenser i historien.
Jianfengling naturpark
Jianfengling naturpark er et verneområde for tropisk jungel opprettet i 1992 på øya Hainan helt sør i Folkerepublikken Kina. Den ligger i høylandet ca. 115 kilomester vest for Sanya. Den skal være hjem til hundrevis av arter, blant annet 400 arter av sommerfugl.
Opprinnelig var meget av Hainan dekket av tropisk skog, men svært meget av den er hugd ned.
Arthur William Hummel jr.
Arthur William Hummel jr. (kinesisk: 恒安石; pinyin: Héng Ānshí, født 1. juni 1920 i Fenzhou i Shanxi i Kina, død 6. februar 2001 i Chevy Chase i Maryland i USA) var en amerikansk karrierediplomat som var USAs ambassadør i Burma (1968–1971), Etiopia (1975–1976), Pakistan (1977–1981) og Folkerepublikken Kina (1981–1985).
Han var sønn av kinamisjonærene Arthur W. Hummel sr. (1884–1975) og Ruth Bookwalter Hummel.
Hans Kristian Svensholt
Han har gjennomgått Sjøkrigsskolens nederste og øverste avdeling på sjøoffiserslinjen (1966). Han har stabsutdanning i Storbritannia. Videre har han Forsvarets Høgskole hovedkurs og sjefskurs. Han har forskjellige kurser i  nasjonal og NATO regi i inn og utland.
Svensholt har mangeårig variert sjøtjeneste på missiltorpedobåter og fregatt. (Skipssjef, skvadronssjef og flotiljesjef i N-Norge.)
Han har langkurs i skipsartilleri og har tjenestegjort ved skolesenteret Haakonsvern. Han har også vært MTB inspektør. Han tjenestegjorde ved SACLANT (NATO) i USA i tre år.
I 1988 ble Svensholt utnevnt til kommandør og ble sjef for prosjektseksjonen Sjøforsvarets forsyningskommando.
Han ble flaggkommandør i 1990 og ble beordret til stilling som marineinspektør.
I 1993 ble Svensholt utnevnt til kontreadmiral og sjef for Sjøforsvarets forsyningskommando.
Svensholt ble beordret Generalinspektør for Sjøforsvaret i 1995, og han var generalinspektør og øverste sjef for Sjøforsvaret inntil han ble pensjonert i 2000.
Valter Ryberg
Valter Ryberg var en svensk fotballspiller. Ryberg, som var keeper, spilte seriekamper for Malmö FF fra 1930 til 1932.
Wabash County (Indiana)
Wabash County er et fylke i den amerikanske delstaten Indiana. I 2010 var befolkningen på 32,888. Fylkessete er Wabash.
Blokkhusene i Stavern
Blokkhusene, som likner stabbur, ligger på et par av Staverns koller. De ble anlagt i 1788–1790. Blokkhusene inngikk som en del av den ytre befestning rundt byen og Fredriksvern verft. De tjente både som utsiktsposter og skytterstillinger. Egentlig fantes det tre blokkhus på landssiden.
Højelseverkstedet
Højelseverkstedet (også kjent som Højelsemesteren) var et dansk malerverksted som arbeidet med kalkmalerier og som var aktivt på Sjælland ca.1425–1450. Verkstedet har navn etter Højelse kirke.
Når det gjelder ornamentikken og figurtegningene kan Højelseverkstedet anses som en elev av Unionsmesteren.
Man finner kalkmalerier av Højelseverkstedet i Højelse kirke, Tybjerg kirke, Holtug kirke og Bregninge kirke.
Den norske fargetresnittskolen
Begrepet en norsk fargetresnittskole ble først brukt av den norske bildekunstneren og skribenten Rolf Rude i artikkelen «Fargetresnitt» i tidsskriftet Kunsten idag fra 1947. Begrepet festet seg, og har siden blitt brukt i flere sentrale verk om norsk grafikk.
Grafikerne som arbeidet innen denne retningen videreførte arven fra Edvard Munch og Nikolai Astrup, og arbeidet med fornyelse og utdyping av fargetresnittets muligheter. For flere av disse kunstnerne var valget av fargetresnitt som uttrykksform knyttet til et idealistisk ønske om å gjøre bildekunst som var moderne i uttrykk og relevant i tematikk tilgjengelig for brede lag av befolkningen.
Nordisk Kunstforbunds grafikkutstilling i Nasjonalgalleriet i 1946, og den norske deltakelsen på forbundets neste utstilling i Stockholm i 1948, har blitt regnet som viktige for denne retningen. Rude regnet i 1947 grafikerne Thomas Breivik, Thorbjørn Egner, Henrik Finne, Paul René Gauguin, Rolf Kristiansen, Knut Rumohr, Håkon Stenstadvold og Frithjof Tidemand-Johannessen til denne retningen. Senere har også Bernhard Berbom, Knut Frøysaa, Ellef Gryte, Terje Grøstad, Sverre Hjertsen, Gudrun Jørgensen, Gösta Munsterhjelm, Eystein Sigurdsson, Svallaug Svalastoga og Vilhelm Tveteraas blitt regnet til retningen.
Airport ’75
Airport '75 (også kjent som Katastrofealarm – Airport '75) er en amerikansk katastrofefilm fra 1974 regissert av Jack Smight. Filmen handler om et amerikansk passasjerfly som kolliderer med et småfly. Pilotene blir nesten utradert og en flyvertinne må derfor forsøke å ta over spakene for å bringe passasjerene bort fra katastrofen. Hovedrollene spilles av Charlton Heston, Karen Black og George Kennedy.
Airport '75 er den andre av Airport-filmene. Den etterfulgte Airport (1970) og ble etterfulgte av Airport 77 (1977).
Den ble en stor publikumssuksess, men ble dårlig mottatt av anmelderne.
Handling
Et Boeing 747 passasjerfly er på en vanlig ruteflyvning da et mindre propellfly nærmer seg kritisk. Piloten i småflyet får hjerteinfarkt og treffer førerkabinen på passasjerflyet. Kapteinen av flyet blir hardt skadet mens resten av mannskapet blir drept. Når ingen andre i flyet kan styre, må en flyvertinne etter beste evne forsøke ta spakene for å bringe resten av mannskapet og passasjerene fra katastrofen. Veiledning fra kontrolltårnet på bakken blir livsnødvendig for å mestre den kaotiske situasjonen.
Anmelderne
Den ble dårlig mottatt av anmelderne, noe som blant annet gjenspeiles i at den kun har fått 29 % på Rotten Tomatoes. Den amerikanske anmelderen Roger Ebert gav den 2,5 av 4 stjerner, mens Leonard Maltin gav den 1,5 av 4 stjerner.
Også de norske anmelderne gav den jevnt over dårlig mottakelse.
Priser
Filmen fikk ingen priser, men det kan nevnes at den ble nominert til en Golden Globe i klassen "mest lovende kvinnelige nykommer" (Helen Reddy).
Tryvannstreffet
Tryvannstreffet, også kjent som Ditt livs party, Tryvannfestivalen og TRVN, var frem til 2019 et lukket årlig russetreff som ble arrangert på Tryvann i Oslo. Treffet har blitt arrangert hvert år siden 1980 og starter stor sett i forbindelse med 1. mai-helgen. Før 2004 var det ikke noe organisert treff, men arrangert av russen selv. Siden 2005 har treffet blitt profesjonalisert med innleid vakthold, internasjonale artister etc. Politiet sier Tryvannfestivalen er det «er det tryggeste stedet for russen å feste». Tryvannsfestivalen ble miljøsertifisert av Oslo kommune i 2007 som første, og foreløpig eneste, russetreff. Tryvannsfestivalen hadde 60 000 besøkende fordelt på de fem arrangementsdagene i 2014.
Tryvann Awards
Tryvannstreffet er kjent for sine kåringer som heter «Tryvann Awards». Det finnes ulike kategorier for bussruss, van og vandregrupper.
Helsingørverkstedet
Helsingørverkstedet (også kjent som Helsingørmesteren) var et dansk malerverksted som arbeidet med kalkmalerier og som var aktivt på Sjælland i Danmark og i Skåne i Sverige ca. 1480–1490.
Verkstedet er særlig kjent for dekorasjonene i Sankt Mariæ kirke i Helsingør, men har også utført malerier i Munka-Ljungby kirke og Raus kirke i Skåne.
Tore Söderholm
Tore Söderholm er en svensk tidligere fotballspiller. Söderholm, som var midtbanespiller, spilte 17 seriekamper for Malmö FF i Allsvenskan fra 1953 til 1955.
Warren County (Indiana)
Warren County er et fylke i den amerikanske delstaten Indiana.
Feijó
Feijó er en kommune i delstaten Acre i nordregionen av Brasil.
Bixente Lizarazu
Bixente Lizarazu (født 9. desember 1969 i Saint-Jean-de-Luz) er en tidligere fransk fotballspiller. Han spilte sist som venstreback på Bayern München og det franske landslaget. Han kunngjorde at han sluttet som fotballspiller 30. april 2006, fire dager etter Zinedine Zidane. Han gikk høsten 2007 ut og kunngjorde at han satset på å delta i Vinter-OL 2010 i grenen skeleton.
Baskeren Lizarazu har 95 landskamper for, og han var med på laget som vant VM i 1998 og EM i 2000. Med Bayern München har han vært med på å vinne Mesterligaen, og har vunnet Bundesliga fire ganger.
Lizarazu har tidligere spilt for FC Girondins de Bordeaux og Athletic Bilbao, der han var den første ikke-spanske spilleren siden andre verdenskrig.
MS «Ro Venture»
MS «Ro Venture» er en norsk brønnbåt bygget i 2020 ved Larsnes Mekaniske Verksted som byggenummer 66. MS «Ro Venture» ble levert til Rostein den 16. juli 2020. Skipet er verdens andre hybride brønnbåt. Skipet er søsterskip med verdens første hybride brønnbåt, MS «Ro Vision».
MS «Ro Venture» har en lengde på 84,20 meter og en bredde på 15,50 meter. Skipet er utstyrt med tre stykk dieselgeneratorer av typen Yanmar 6EY22ALW. Disse sørger for at skipet klarer en toppfart på over 12 knop fullastet. MS «Ro Venture» har en lastekapasitet på totalt 3900 kubikkmeter.
Gregoriansk sang
Gregoriansk sang er enstemmig liturgisk sang uten harmonier. Sangformen er oppkalt etter pave Gregor I den store som neppe innførte sangformen slik vi kjenner den i dag, men la både det liturgiske og musikalske grunnlaget for denne. Gregor var ikke selv komponist, men han samlet inn liturgiske melodier fra de forskjellige kirkene, og skapte en mer enhetlig sang innenfor kirken. Sangformen brukes som en del av liturgien i Den romersk-katolske kirke.
Den gregorianske sangen har sitt opphav i de jødiske synagogene. Sangene fra synagogen, blandet med tradisjonelle, folkelige sanger utgjorde denne måten å synge på. Sangene ble i starten sunget på gresk, men ved ca. år 300 ble det mer vanlig å synge på latin.
Rytmen i gregoriansk sang er lagt opp slik at den følger rytmen i teksten. Den er dermed ikke todelt eller tredelt.
Sangformen har åtte modale skalaer og bruker gjentatte toner som melodien utvikler seg rundt og de musikalske temaene er vevd sammen. I liturgien blir sangen fortrinnsvis framført av kor.
På 800-tallet utviklet den gregorianske sangen seg til å bli tostemmig. Før dette var det bare enstemmig sang. De to stemmene hadde utgangspunkt i to toner med en avstand på fire toner (kvart). Mange ganger startet koret på samme tone, hvorpå man beveget seg opp til en kvartavstand. Mot slutten gikk man gradvis tilbake til samme tone.
Sondre Norheim (alpinist)
Sondre Ouversen Norheim (født 10. juni 1825 i Morgedal i Telemark, død 9. mars 1897 i USA) regnes som den store pioneren innen moderne skisport. Han var en mester i å kjøre telemark, og var delaktig i å utvikle nytt utstyr, for eksempel skibindinger rundt hælen. Dermed kunne man svinge og hoppe uten å risikere at skiene falt av. Han konstruerte også ski med innsvingte sider, telemarksskien. Sondre Norheim ble betraktet som en skiløper uten sidestykke, og han behersket både vanlig langrenn, hopp og telemark.
Fra Kviteseid til Nord-Dakota
Sondre Norheim var husmann og tømmermann på Norheim i Kviteseid. I 1884 emigrerte Norheim med familien til USA. Etter noen år i Minnesota flyttet de til den lille byen Denbigh i Nord-Dakota, der Sondre Norheim tilbrakte resten av livet.
Koordinadora Abertzale Sozialista
Koordinadora Abertzale Sozialista (KAS) var et koordineringsorgan for Den baskiske nasjonale frigjøringsbevegelsen som eksisterte i Baskerland og Nafarroa. Organisasjonen besto av en rekke medlemsorganisasjoner, fra politiske partier, sosiale bevegelser, fagforeninger og illegale, væpnede grupper. Organisasjonens formål var å samordne de ulike medlemsorganisasjonenes aktivitet, samt å fungere som debattarena for bevegelsen.
Historie
Den første kimen til KAS kom rundt 1974, etter et forslag fra fagforeningen Eusko Langile Indarra (ELA), i forbindelse med prosessen mot de to ETA-medlemmene Ángel Otaegui og José Antonio Garmendia, anklaget for drapet på et medlem av Guardia Civil.
Sondre Norheim (alpinist)
Sondre Norheims ærespris
I årene 1968–1971 ble det utdelt en ærespris i Sondre Norheims navn. Prismottagerne var som følger:
Koordinadora Abertzale Sozialista
Historie
I 1998 ble KAS formelt erklært ulovlig og klassifisert som en terroristorganisasjon.
Sondre Norheim (alpinist)
Statue og utstilling i Morgedal
I Morgedal er Norheim hedret ved Norsk skieventyr i Morgedal, og det er reist en statue av ham der.
Statue i Minot, USA
I byen Minot i Nord-Dakota er det reist en statue til minne om Sondre Norheim. Monumentet ble delfinansiert av Minots norske vennskapsby Skien, og avduket under Norsk Høstfest i 1987.
Gatenavn
Sondre Norheim er hedret med gatenavn i flere norske kommuner:
Langveien
Fra Storkaia til Kirkelandet kirke preges bebyggelsen av gjenreisingsarkitektur. Derfra går veien gjennom byens villaområde øverst på Kirkelandet, bebyggelse fra tidlig på 1900-tall i jugendstil som ikke ble rammet av bombingen i 1940. Også ved Dalabrekka er det gjenreisingsarkitektur.
NM i sjumannsrugby 2018
Norgesmesterskapet i sjumannsrugby 2018 ble arrangert 16. og 17. august 2018 som en del av NM-uka 2018 i Stavanger. Det ble spilt NM for både menn og kvinner, og Stavanger rugbyklubb ble norgesmestre for menn og Sagene IF norgesmestre for kvinner. Dette var det første norgesmesterskapet i sjumannsrugby der det ble delt ut kongepokal. Mesterskapet ble avhold på Lassa idrettsanlegg i Stavanger.
Sluttspill
Kampene ble spilt 17. august 2018 på Lassa idrettsanlegg.
Maria Full of Grace
Maria Full of Grace (originaltittel: María, llena eres de gracia, bokstavelig oversatt: «Maria, full av nåde du er») er en colombiansk/amerikansk film fra 2004. Den ble regissert av Joshua Marston etter eget manus.
Filmen handler om 17-årige Maria Alvarez (Catalina Sandino Moreno), som lever og arbeider med familien i på landsbygda i Colombia. Hun arbeider på blomsterplantasje, men sier opp og reiser til Bogotá for å prøve å finne jobb der. På vei får hun tilbud om å være kurer, der hun skal smugle kokain. Hun aksepterer tilbudet, med løftet om at det er helt ufarlig, og reiser til USA, hvor det imidlertid oppstår problemer.
Wenchangkylling
Wenchangkylling ) er en matrett fra øyprovinsen Hainan i Kina. Det er en kyllingrett. Den stammer opprinnelig fra Wenchang ved kysten av øya. Kyllingen er blitt fødd opp på ris og peanøtter. Skinnet er typisk gult og fremstår oljet.
Retten er den mest berømte av «Hainans fire retter»; de andre tre er helekrabbe, jiajiand og dongshangeit.
Den er en del av det kantonesiske kjøkken.
Trichohyllisia
Utseende
Middelsstore, lange og tynne, lyst brunlige trebukker. Antennene er ganske lange, hos hannene tydelig lengre enn kroppen. Hodet er påfallende lite. Pronotum er litt smalere enn de jevnbrede dekkvingene, omtrent sylindrisk.
Levevis
Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.
Utbredelse
Arten er kjent fra Tanzania og Zambia.
Lingkanalen
Lingkanalen  (forenklet kinesisk: 灵渠; tradisjonell kinesisk: 靈渠; pinyin: Líng Qú) er en kanal på 32 kilometer som sammenknytter elvene Xiang He (som renner videre nordover til Chang Jiang) og Li Jiang (som lenger nede forener seg med Perlefloden). Kanalen forbinder dermed to av Kinas tre store elvesystemer.
Kanalen ble bygd mellom 219 og 214 f.Kr. under Qin-dynastiet, og betraktes som en det gamle Kinas tre store bragder innen ingeniørkunsten. De to andre er Den kinesiske mur og irrigasjonsanlegget ved elven Du i Sichuan.
Kanalen er i fylket Xing'an ca. 70 kilometer nord for Guilin, hovedstaden i den autonome region (provins) Guangxi.
Jiajiand
Jiajiand (Jiaji ya) er en lokal matrett fra øyprovinsen Hainan i Kina. Det dreier seg om grillet and fra Jiaji nær Qionghai.
Den er en del av det kantonesiske kjøkken.
Liste over stortingsrepresentanter 1880–1882
Det var totalt 114 representanter fra 44 valgkretser; 76 representanter fra 18 landkretser (amt) og 38 representanter fra 26 bykretser. Antall representanter var øket fra 111 i foregående perioder. To nye bykretser var kommet til ved at den tidligere kretsen Tromsø, Hammerfest, Vardø, Vadsø og Bodø nå var delt i to; Tromsø og Bodø og Hammerfest, Vardø og Vadsø.
Perioden omfatter det 29., 30. og 31. ordentlige Storting 1880, 1881 og 1882 samt det 7. overordentlige Storting 1882. Det 29. Storting var samlet 2. februar 1880–23. juni 1880, det 30. 1. februar 1881–22. juni 1881 og det 31. var samlet 1. februar 1882–21. juni 1882. Det overordentlige Storting var samlet 16. januar 1882–31. januar 1882.
Kraków erkebispedømme
Erkebispedømmet Kraków ligger i det sydlige Polen, i den vestlige delen av det lillepolske voivodskap. Erkebispedømmet er et av de viktigste og eldste i Polen, og dets viktigste kirke er Wawelkatedralen. Krakóws mest berømte erkebiskop var Karol Wojtyła, som i 1978 ble pave Johannes Paul II.
Det bor (per 2004) 1 566 555 katolikker i kirkeprovinsen, noe som utgjør en befolkningsandel på 97 %. Det har 414 sogn og i overkant av 2 000 prester. Erkebiskopen av Kraków er kardinal Stanisław Dziwisz, som tidligere var pave Johannes Paul IIs privatsekretær.
Historie
Bispedømmet Kraków ble enten grunnlagt i 970-årene eller sammen med Gniezno erkebispedømme i år 1000. I alle fall ble bispedømmet underlagt Gniezno som suffragan dette året. Etter at den polske hovedstaden ble flyttet fra Gniezno til Kraków i 1038, økte bispedømmets betydning. Biskop Aaron ble f.eks. i 1049 utnevnt til erkebiskop, men selve bispedømmet fikk ikke status som erkebispedømme. Biskop Zbigniew Oleśnicki kjøpte i 1443 fyrstedømmet Siewierz, slik at biskopene frem til 1789 ble verdslige herskere over en liten del av bispedømmet. Selv om biskopene mistet Siewierz i 1789, fikk de fra 1889 lov av den østerrikske keiser til å føre tittelen fyrstbiskop. Med et areal på 56 000 km² var Kraków bispedømme et av Europas største bispedømmer.
Etter Polens tredje deling (1795) hadde Kraków havnet i Østerrike, og ble derfor i 1807 flyttet fra Gnieznos kirkeprovins først til Lwóws (Lvivs/Lembergs) og i 1818 til Warszawas kirkeprovins. 1880 ble Kraków bispedømme immediat, dvs. direkte stilt under Den hellige stol, og i 1925 opphøyet til erkebispedømme. Samtidig ble Kraków metropolitanbispedømme over Kielce og Tarnów bispedømme (som inntil da hadde ligget under Lwów erkebispedømme) samt de to nyoppretta bispedømmene Częstochowa og Katowice.
De to sistnevnte bispedømmene ble i 1992 av pave Johannes Paul II opphøyet til erkebispedømmer. Til gjengjeld opprettet han Bielsko-Żywiec bispedømme som et nytt suffraganbispedømme under Kraków. Dermed er Kraków det eneste av dagens polske erkebispedømmet som har flere enn to suffraganer.
Pseudoscaptobius
Pseudoscaptobius er en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea. Slekten omfatter bare én kjent art.
Utbredelse
Arten er beskrevet fra Kamerun.
Det kinesiske kjøkken
Historikk
Det man i dag kjenner som det kinesiske kjøkken har vokst fram i løpet av en meget lang tid og er beriket med såvel importerte råvarer og matlagingsteknikker som egne oppfinnelser. I Kina nevnes ofte pekingmannen og hans bruk av ild som det første «kjøkken» (for opp i mot 400 000 år siden), mens mer tilbakeholdende redegjørelser pleier å starte i kinesisk steinalder, da man fra arkeologiske funn kan belegge typiske elementer som risdyrking og nudler. Spisepinner som bestikk begynte man med senest under Zhou-dynastiet, mens wokking (rask steking med wok) ble populært under Tang-dynastiet. De fleste berømte kinesiske matretter som man spiser i dag tilkom i Qing-dynastiet eller i begynnelsen av Republikken Kinas tid.
Jordão
Jordão er en kommune i delstaten Acre i nordregionen av Brasil.
Det kinesiske kjøkken
Periodisering
For den historiske tid deler man som regel inn det kinesiske kjøkkens historie etter de vanlige dynastier, med egne rubrikker for ikke-herskende ikke-hanfolk.
Grønt glimt
thumb|300px|Et uvanlig stort grønt glimt sett i [[San Francisco, California]]
Det kinesiske kjøkken
De store skoleretninger
Ut over disse kommer andre kategoriseringer som for eksempel palassretter, vegetariske retter (ofte med koblinger til buddhisme og daoisme) og de forskjellige kjøkken som er koblet til Kinas mange minoritetsfolk.
Darenth
Darenth er en stor landsby og et verdslig sogn i distriktet Dartford i grevskapet Kent i England. Den ligger omkring fem km sørøst fra byen Dartford, ved elven Darent. Ved folketellingen i 2011 hadde landsbyen og sognet en befolkning på 4 851 innbyggere.
Grønt glimt
Grønt glimt er et sjeldent optisk fenomen som oppstår like etter at sola har gått ned eller like før sola står opp. Et grønt glimt oppstår like over sola og varer bare noen sekunder. Av og til kan en grønn lysstråle stråle opp fra sola. Vi kan vanligvis se dem fra en lav høyde hvor vi har fri sikt til horisonten, slik som ved havet.
Forklaring
Sollys er bygd opp av farger med forskjellig bølgelengde, og disse blir spredd av støvpartikler når de går gjennom atmosfæren. Det er dette som gjør at fargen på himmelen kan variere fra blått til rødt avhengig av hvor mye støv det er i atmosfæren og hvilken bane lyset tar. Når sola går ned eller står opp blir sollyset refraktert i atmosfæren og danner et vertikalt fargespekter. Disse fargene forsvinner en etter en og den røde enden av spekteret forsvinner først. Et kort øyeblikk etter at rødt, oransje og gult har forsvunnet er bare den grønne delen av spekteret synlig. Dersom luften hadde vært støvfri, ville det ha kommet et blått glimt og til slutt et fiolett. Atmosfæren inneholder derimot nesten alltid nok støvpartikler til å spre blått og fiolett lys. Moderate støvmengder refrakterer også grønt lys, og det er årsaken til at fenomenet er sjelden å se. Brytningen av lyset kan bli forsterket av temperaturinversjoner.
Hvis vi bruker en kikkert eller et teleskop, (men aldri se rett på sola!) kan vi se en grønn rand på toppen av sola i nesten alle solnedganger i klart vær. Men for å se en grønn flekk må man ha en inversjon i atmosfæren og en luftspeiling som forlenger levetiden til flekken fra en brøkdel av et sekund til et par sekunder.
Av og til kan vi se grønne flekker i toppen av en sky, vanligvis når sola går ned i tåke eller cumulusskyer nær horisonten. Hvordan disse grønne flekkene oppstår kan vi derimot ikke forklare.
Blått glimt
Av og til er ikke glimtet grønt, men gult, eller svært sjeldent blått.
Bildegalleri
<Gallery> Bilde:Mock mirage and green flash 11-14-07.jpg Bilde:Green flashes observed in San Francisco in 2007-1.jpg Bilde:Sunset sequence07-23-06.jpg Bilde:Sunset sequence09-18-06.jpg Bilde:Inferior mirage green flash.jpg Bilde:Green flashes 11-21-08.jpg Bilde:Green flashsf.jpg Bilde:Green flash 02-09-08.jpg Bilde:Green flash and mock mirage.jpg Bilde:DoubleGreenFlash-Composite.jpg Bilde:Nainital_Green_Flash.JPG Bilde:Green flash.jpg </Gallery>
Darenth
Darenth ligger 53 meter over havet, Terrenget rundt landsbyen er flatt og slutter nordover. Det høyeste punktet er 92 meter over havet og ligger rundt 1 km øst for Darenth. Sognekirken er viet til Margaret av Antiokia. Kirken har normannisk opprinnelse og er antatt å være den tredje eldste i Kent, og den sjette eldste i Storbritannia. Den er en vernet bygning i klasse I.
Det kinesiske kjøkken
De store skoleretninger
Kinesisk mat har også i lang tid blitt spredt utenfor Kina og har i prosessen oftest tilpasset seg lokale forhold. Dette gjør inndelingen av kinesisk mat etter skoler etter hvor i verden den er blitt til, også relevant – selv om det nesten over alt hovedsakelig er bygd på matkultur fra Fujian eller Guangdong (Kanton). Kinesisk mat knyttes i Vesten i blant med hurtigmat, antagelig på grunn av wokteknikken.
For matlaging
Typiske redskap for matlaging er blant annet:
Ved bordet
Typiske redskap ved matbordet er blant annet:
Strategus cessus
Strategus cessus er en bille som hører til gruppen hornbiller i familien skarabider (Scarabaeidae).
Utseende
En middelsstor til stor (24-41 millimeter), kraftig, blank, svart hornbille, kroppen mer eller mindre sylindrisk. Hos denne arten har ikke hannene påfallende horn, men en knøl ved forkanten av pronotum. Pronotum har en rundet uthuling foran, er grovt og kraftig punktert i den fremre delen, finere og mer spredt lenger bak. Kjønnene er nokså like i ytre utseende, i motsetning til mange andre hornbiller. Antennene er korte og vifteformede. Dekkvingene er blanke, fint og ganske spredt punkterte. Undersiden er kledt med lange, rødlige hår.
Levevis
Larvene lever i jorden av røtter og råtnende plantedeler. Lite er kjent om biologien til denne arten. De flyr om natten og kommer gjerne til lys. Den er funnet mellom 1300-2700 meter over havet.
Mira Furlan
Mira Furlan (født 7. september 1955 i Zagreb i Jugoslavia, død 20. januar 2021) var en kroatisk skuespiller som bodde og arbeidet i USA en stor del av livet. Hun flyktet fra Jugoslavia i forbindelse med borgerkrigene på 1990-tallet. Furlan er kjent for sin rolle som ambassadør Delenn i sciencefiction­serien Babylon 5 (1994–1998) og i rollen som Danielle Rousseau i tv-serien Lost.
Strategus cessus
Utbredelse
Arten er utbredt i Arizona, New Mexico, Nevada og tilstøtende områder i Mexico.
Mira Furlan
Tidlig liv og familie
Furlan ble født til en familie som har mange universitetsprofessorer i Zagreb, som på den tiden var en del av Jugoslavia, nå hovedstad i Kroatia. Furlans farfar var slovensk, og hennes farmor var kroatisk. Hennes morfar var jødisk og mormor serbisk.
Furlan var gift med serbiske Goran Gajić og sammen fikk de en sønn, Marko Lav Gajic (født 15. desember 1998). Hun og Goran flyktet til New York i 1991 etter å ha mottatt opptil hundre dødstrusler om dagen på grunn av en uttalelse om borgerkrigen i Jugoslavia hvor hun sa at kunst ikke skal fremme politiske ideer. Gajić regisserte henne i en episode av Babylon 5 og andre stykker.
Jugoslavia
Furlans filmkarriere inkluderte roller i over 40 filmer. Hun var med i Emir Kusturicas Cannes-vinnende og Oscar-nominerte film When Father Was Away On Business. I tillegg til flere filmer, opptrådte Furlan jevnlig på jugoslavisk fjernsyn, i hovedroller i flere serier og tv-filmer. En viktig del av karrieren hennes var mange teaterroller, både i Jugoslavia og senere i USA, Kroatia, Serbia...
Babylon 5
I 1994 startet sciencefiction­serien Babylon 5. Furlan spilte rollen som Delenn, Minbaris ambassadør til romstasjonen Babylon 5. Serien gikk i fem sesonger, var en kjempesuksess og Furlan var med i alle sesongene. Hun spilte også i flere av spinoff-filmene basert på Babylon 5, den siste i 2007.
Etter Babylon 5
I tiden etter Babylon 5 var den mest kjente rollen «Danielle Rousseau» i tv-serien Lost.
Bøker
Mira Furlan skrev flere bøker og hun valgte å skrive selvbiografi på engelsk "Love me more than anything in the world: stories about belonging". Boken er ikke bare et imponerende selvportrett, men også et troverdig portrett av Jugoslavias sammenbrudd og dets moralske verdier.
Priser og nominasjoner
Golden Arena (Pula Film Festival of Yugoslavian Films)
Universe Reader's Choice Award (Sci-Fi Universe Magazine, USA)
Utvalgt filmografi
Listen under er ikke komplett
Börje Nilsson
Börje Nilsson er en svensk tidligere fotballspiller. Nilsson, som var spiss, spilte seriekamper for Malmö FF fra 1957 til 1959.
Alex Lindén
Alex Lindén var en svensk fotballspiller. Lindén, som var midtbanespiller, spilte seriekamper for Malmö FF fra 1930 til 1933.
Vesthavetempelet i Suzhou
Selve tempelet ble brent ned under Taipingopprøret, men gjenoppbygd senere på 1800-tallet.
Mjellem & Karlsen Verft
Mjellem & Karlsen Verft var et norsk skipsverft med hovedkvarter i Bergen. Verftet ble etablert i 1891 i strøket Møhlenpris ved Puddefjorden. Verftet spesialiserte seg på bygging av mindre dampskip av jern, og hadde også serviceverksted. I 1894 ble Møhlenpris Mekaniske Verksted overtatt, og i 1962 overtok de Marineholmen. I 1991 kjøpte Mjellem & Karlsen Bergen Mekaniske Verksted. I 2002 ble verftet kjøpt opp av investoren Carl Fredrik Seim (født 1973), og slått konkurs 5 uker senere og over 300 ansatte mistet jobben.
Wayne County (Indiana)
Wayne County er et fylke i den amerikanske delstaten Indiana.
Walking Out
«Walking Out» (norsk oversettelse: går ut) er en popsang fra 2019 som fremføres av den armenske sangeren Srbuk. Sangen er skrevet av Lost Capital, tokionine og Garik Papoyan – som også skrev Armenias bidrag fra 2014 for artisten Aram Mp3. «Walking Out» var Armenias bidrag til Eurovision Song Contest 2019 i Tel Aviv i Israel.
Eurovision Song Contest
Sangen ble valgt ut av Armenias offentlige TV-selskap til å representere landet i Eurovision Song Contest. Mens artisten Srbuk ble valgt i november 2018, mens låten «Walking Out» ble offentliggjort 10. mars 2019.
«Walking Out» var det første bidraget på scenen i semifinale 2 torsdag 16. mai 2019 i Expo Tel Aviv. Sangen ble imidlertid ikke blant de ti beste i semifinalen, og kvalifiserte seg dermed ikke til finalen lørdag 18. mai.
Manoel Urbano
Manoel Urbano er en kommune i delstaten Acre i nordregionen av Brasil.
Artroskopi
Artroskopi er en form for operasjon eller inngrep, også kalt kikkhullsoperasjon.
Klappstol
En klappstol, eller foldestol, er en lett, bærbar stol som kan foldes sammen for å oppta mindre plass ved lagring.
Artroskopi
Inngrepet gjøres med bedøvelse, ofte med full narkose. Ved hjelp av et spesielt lysrør ser legen inn i f.eks kneet og utfører inngrepet via små hull i huden rundt kneleddet. Det er vanligvis 2–4 hull, ca. 1 cm lange.
Klappstol
Det finnes en rekke ulike klappstoler i som varierer i materialvalg og design. De første klappstolene vi kjenner til var formet av to sammenskrudde tre-deler som krysser hverandre, med skinn spent opp mellom setelistene for å danne et sete.
Bruk
En klappstol brukes gjerne i tilfeller og på steder det ikke er praktisk å bruke stoler av mer permanent art. Klappstoler brukes gjerne i kombinasjon med andre stoler som et supplement for å øke antall sitteplasser på en lettvint måte. Typisk kan dette være selskaper og sportslige og kulturelle arrangementer.
Historie
Klappstolen var allerede i bruk i oldtiden i middelhavslandene og i bronsealderen i Norden. Stolen ble utformet i det gamle Egypt, omkring 3000 fvt. for de høyere samfunnsgruppene.
Romerne videreførte stolen, og den ble brukt som hærførerstol. For romerne fikk klappstolen, kalt sella curulis og sella castrensis, også en serimoniell betydning, som maktens sete.
Helekrabbe
Helekrabbe (Hélè xiè) er en saftig krabbe og matrett fra øyprovinsen Hainan i Kina. Den tilberedes enten ved damping eller ved steking, og er en spesialitet fra Hélè nær Wànníng. Den er best om høsten.
Klappstol
Historie
I Europa i middelalderen ble stolene mer tilgjengelige da kirkene begynte å bruke dem. De ble brukt som kongestoler og æresseter for høye geistlige.
Helekrabbe
Retten er en av øyas «fire retter»; de andre tre er dongshangeit, jiajiand og wenchangkylling.
Klappstol
Historie
Historikeren Harry Fett antok at lette foldestoler hadde vært benyttet også i Norge tilbake til forhistorisk tid, med henvisning til den bevarte bronsealderstolen fra Danmark. Fra Norge er det ikke gjort funn fra middelalder eller tidligere, men typen finnes avbildet på segl og skulpturer. Fett viste til en klappstol, nr 121 fra Østfold, produsert i Nederland i første halvdel av 1600-tallet.
Helekrabbe
Den er en del av det kantonesiske kjøkken.
Mekongeiner
Mekongeiner (latin: Juniperus convallium, kinesisk: 命枝圆柏 mi zhi yuan bai) er en art av bartrær som tilhører einerslekten Juniperus i sypressfamilien. Den vokser utelukkende i fjellene sørvest og midt-vest i Kina, på 2.200-4.430 meters høyde.